49. opfordrer EU's medlemsstater til at undersøge de højst problematiske konsekvenser af kreditter fra
deres eksportkreditagenturer for tredjelandes fred, sikkerhed og udvikling; anmoder alle medlemsstaterom at udlevere detaljerede oplysninger om kreditter til våbeneksport, som ifølge nogle overslag i dagudgør ca. 20 % af de samlede eksportkreditter, der bevilges, og i nogle medlemsstater endda 50 % ellermere; anmoder især medlemsstaterne om at forpligte sig til ikke at bevilge kreditter til våbeneksport i
fremtiden;
50. pålægger sine formænd at sende denne beslutning til AVS-EU-Rådet, Europa-Kommissionen, medlems-
staternes parlamenter, FN's Generalsekretær, Det Parlamentariske Forum for Håndvåben og Lette Våben,den amerikanske kongres samt det panafrikanske parlament.
BESLUTNING (1)
om vand i udviklingslandene
Den Blandede Parlamentariske Forsamling AVS-EU,
— forsamlet i Bridgetown (Barbados) den 20.-23. november 2006,
— der henviser til artikel 177, 178, 179, 180, 181 og 181a i traktaten om oprettelse af Det Europæiske
Fællesskab,
— der henviser til AVS-EU-partnerskabsaftalen, undertegnet den 23. juni 2000 i Cotonou (Benin), og
navnlig til artikel 32, som anerkender behovet for at optimere udnyttelsen af AVS-staternes naturres-sourcer,
— der henviser til resultatet af det fjerde verdensforum om vand afholdt i Mexico den 16.-22. marts
2006,
— der henviser til Agenda 21, som blev vedtaget på FN's konference om miljø og udvikling i Rio de
Janeiro i 1992, og navnlig til punkt 18,
— der henviser til millenniumerklæringen og millenniumudviklingsmålene og den endelige rapport
(2005) fra FN's Millennium Project Task Force om vand og sanitet med titlen »Health, dignity, anddevelopment: what will it take?«,
— der henviser til den politiske erklæring, der blev vedtaget på verdenstopmødet om bæredygtig udvikling
afholdt i Johannesburg den 26. august til 4. september 2002, hvor prioriterede foranstaltninger på femhovedområder blev identificeret med henblik på at sikre, at FN's millenniumudviklingsmål opfyldes:vand og sanitet, energi, sundhed, landbrug og biodiversitet,
— der henviser til verdenstopmødet om social udvikling afholdt i København (1995) og erklæringen
herfra om vandforsyning og sanitære installationer i forbindelse med bekæmpelse af fattigdom,
— der henviser til den internationale ferskvandskonference i Bonn (2001),
— der henviser til FN's konference om vand afholdt i Mar del Plata og handlingsplanen derfra om vurde-
ring og anvendelse af vandressourcer (1977),
— der henviser til den globale høring i New Delhi (1990) om sikkert vand og hensigtsmæssig deponering
af affald,
— der henviser til rammedokumentet vedtaget på det 37. møde i Den Afrikanske Enhedsorganisation
(OAU), i henhold til hvilket det niende af de 10 mål for nyt partnerskab for Afrikas udvikling (NEPAD)er at opbygge og forbedre infrastrukturen, herunder informations- og kommunikationsteknologi (IKT),
energi, transport, vand og sanitet,30.12.2006 C 330/31 Den Europæiske Unions Tidende DA
(1) Vedtaget af Den Blandede Parlamentariske Forsamling den 23. november 2006 i Bridgetown (Barbados).
— der henviser til Europa-Parlamentets beslutning af 4. september 2003 om vandforvaltning i udviklings-
landene og prioriteter for EU's udviklingssamarbejde (P5_TA(2003)0377),
— der henviser til EU's vandinitiativ, der blev lanceret på verdenstopmødet om bæredygtig udvikling i
Johannesburg i 2002,
— der henviser til AVS-EU-vandfaciliteten, der blev lanceret i 2004,
— der henviser til rapporten om finansiering af vand, der blev fremlagt på det tredje verdensforum om
vand afholdt i Kyoto i marts 2003,
— der henviser til FN's rapport om udviklingen af vand i verden med titlen »Water, a shared responsibi-
lity«, som blev fremlagt den 9. marts 2006,
— der henviser til betænkning fra Udvalget om Sociale Anliggender og Miljø (AVS-EU 3916/06/endel.),
A. der henviser til, at 1,1 mia. mennesker ikke har rigtig adgang til drikkevand, og at 2,6 mia. lever uden
tilstrækkelige sanitære installationer (WHO og UNICEF's fælles overvågningsprogram 2004) (1),
B. der henviser til, at 1,1 mia. mennesker i 2015 som følge af befolkningsvæksten vil have behov for drik-
kevandsforsyning og 2,6 mia. for sanitære installationer, herunder henholdsvis 400 og 410 mio. i
Afrika, og der henviser til, at drikkevandsbehovet vil fortsætte med at stige støt i lyset af, at verdens
befolkning i 2050 forventes at bestå af mere end 9 mia. mennesker,
C. der henviser til, at vands betydning for den socioøkonomiske udvikling nu er veldokumenteret, idet
det er en vigtig faktor for produktionsaktiviteter og spiller en vigtig rolle i landbrug, fiskeri, sundhed,industri, energi, beskyttelse af økosystemer og biodiversitet samt alle former for forbrug for menneskers
velfærd,
D. der henviser til, at drikkevand anerkendes som en grundlæggende menneskerettighed, hvilket er
bekræftet i internationale konventioner om sociale, økonomiske og kulturelle rettigheder, og derhenviser til, at vand, som er afgørende for liv og menneskers velfærd, ikke blot kan betragtes som en
handelsvare, men også skal ses som et socialt gode,
E. der henviser til, at vand og sanitet er tværgående spørgsmål i millenniumudviklingsmålene, og der
henviser til, at det er afgørende at tage hånd om dem på en hensigtsmæssig måde, hvis disse mål skalopfyldes,
F. der henviser til, at ingen strategi om bekæmpelse af fattigdom kan ignorere menneskers livsvigtige
behov for vand samt behovet for retfærdig og bæredygtig forvaltning af denne vigtige ressource, hvilketer i hele samfundets interesse,
G. der henviser til, at fremme af bæredygtig, miljøvenlig vandbehandling giver garanti for rent vand og en
mulighed for gødskning af landbrugsjord med henblik på fødevareproduktion, og der henviser til, at
vand i millenniumudviklingsmålene identificeres som en afgørende miljøfaktor,
H. der henviser til, at utilstrækkelig adgang til drikkevand og sanitære installationer er årsag til en lang
række sygdomme, og der henviser til, at infektioner knyttet til dårlig hygiejne, og risici for folkesund-heden generelt, er udbredte i Afrika og i bund og grund skyldes forurening af vandressourcerne, ukor-
rekt vandudnyttelse og uhygiejnisk adfærd,
I. der henviser til, at verdens vandressourcer er ulige fordelt, idet 60 % af ferskvandsforsyningen findes i
ni lande (Brasilien, Den Russiske Føderation, Canada, Indonesien, Kina, Colombia, USA, Peru ogIndien), og der henviser til, at de lande, hvor der er mangel på ferskvand, primært er øer, små lande og
tørre lande (herunder Israel, Libyen, Mauretanien, Kap Verde, Djibouti og Kuwait),30.12.2006 C 330/32 Den Europæiske Unions Tidende DA
(1) http://www.wssinfo.org.
J. der henviser til, at tre ud af fire lande —som ofte er politisk, kulturelt og økonomisk forskellige fra
hinanden —er placeret ved samme internationale floder, og der henviser til, at vand, som er kilden til
liv, bliver en potentiel kilde til spændinger og uoverensstemmelser, der kan vokse til konflikter, når derikke findes aftaler om rimelig og retfærdig brug,
K. der henviser til, at adgangen til vand i afrikanske og asiatiske lande er genstand for store sæsonbeto-
nede udsving og regelmæssigt tilbagevendende tørke- og oversvømmelsesperioder, og der henviser til,
at nogle kyst- og østater er plaget af problemet med saltvandsnedsivning til grundvandet,
L. der henviser til, at tørke ofte skyldes ukorrekt arealanvendelse, overgræsning, skovrydning og gennem-
førelse af store vandingsprojekter, som ikke er bæredygtige,
M. der henviser til, at de nuværende tendenser for bl.a. demografi, urbanisering, klimaændringer, miljøet
og økonomiske strukturer er store udfordringer med hensyn til vandforvaltning i udviklingslandene,
navnlig dem i Sahel-regionen,
N. der henviser til, at intensive produktionsmetoder i landbruget forbruger ca. 70 % ferskvand til vanding,
hvoraf 40 % går tabt, og der henviser til, at forbedring af markvandingsteknikker bør resultere i storevandbesparelser og en stigning i landbrugsproduktionen, der vil opveje det, at den regnvandsforsynedeproduktion ikke kan opfylde alle fødevarebehov,
O. der henviser til, at det aktuelle behov for vand til fødevarer skal øges med 50 % i løbet af de næste
10 år med henblik på opfyldelse af millenniumudviklingsmålet om at halvere antallet af fejlernæredemennesker,
P. der henviser til, at lokalbefolkningen i mange landbrugsdistrikter i Afrika ikke har adgang til brønde, et
vandforsyningsnetværk, en drikkevandskilde eller en regnvandsbeholder,
Q. der henviser til, at udvikling og fremme af passende sanitetsteknologier, gennemførelse af strategier for
mobilisering af egne økonomiske ressourcer og inddragelse af lokalsamfundene vil give mulighed for,
at anvendelsen af bæredygtige sanitetsmetoder kan øges på lokalt plan i løbet af de næste 10 år,
R. der henviser til, at manglen på de nødvendige økonomiske ressourcer til fornyelse af infrastrukturen og
vedligeholdelse og forvaltning af de eksisterende faciliteter uundgåeligt resulterer i en forringelse afvandtjenesterne og udelukkelse af fattige befolkningsgrupper, navnlig i forstæderne, som følge af tjene-sternes høje pris,
S. der henviser til, at rationel vandforvaltning kræver, at lokalbefolkningen inddrages, herunder især
kvinder, som spiller en vigtig rolle i vandforvaltningen, på nationalt, lokalt og regionalt plan, samthensigtsmæssige betalingsmetoder med henblik på at sikre universel adgang til det vand, der kræves forat dække de grundlæggende behov, samtidig med at vandet udnyttes effektivt ved at øge brugernesansvar,
T. der henviser til, at regeringerne i udviklingslandene ikke kan fastlægge vandafgifterne på et niveau, der
afspejler forsyningsomkostningerne,
U. der henviser til, at manglen på de nødvendige tekniske, økonomiske og menneskelige ressourcer er den
grundlæggende årsag til den dårlige forvaltning af vandressourcerne og brugsvandsforsyningen,
V. der henviser til, at politikker, der omhandler privatisering af vandressourceforvaltningen og liberalise-
ring af offentlige ydelser, har øget væksten i udlandsgælden i de sydlige lande, hvis tilgængelige
ressourcer er forbeholdt tilbagebetalingen af gælden snarere end bæredygtig udvikling, adgang til drik-
kevand, uddannelse, sundhed, bolig og energi,
W. der henviser til, at privat deltagelse i vandforsyning og sanitære installationer fortsat er beskeden i
udviklingslandene,
X. der henviser til, at privat deltagelse i vandforsyningen fortsat er kontroversiel, idet en generel, ikke-
diskriminerende anvendelse af vand bør betragtes som en ret, men at den private sektors deltagelse i
nogle tilfælde kan yde et finansielt og forvaltningsmæssigt bidrag til vandforsyningstjenesterne og
bidrage til udvikling af ny teknologi og nye færdigheder,30.12.2006 C 330/33 Den Europæiske Unions Tidende DA
Y. der henviser til, at der i de fleste udviklingslande er et ægte ønske om at tage højde for spørgsmål om
vand, hygiejne og sanitet i udviklingspolitikkerne og -strategierne (decentralisering, bekæmpelse affattigdom, integreret vandressourcestyring osv.) og vand- og sanitetsfinansieringsinitiativer (EU, NEPAD,Den Afrikanske Udviklingsbank (ADB), det afrikanske ministerråd om vand (AMCOW) osv.),
Z. der henviser til, at der med henblik på opfyldelse af millenniumudviklingsmålene iværksættes initiativer
på europæisk plan, herunder EU's vandinitiativ, som søger at fremme en bedre adgang til drikkevand
og sanitære installationer for dårligt stillede befolkningsgrupper i AVS-landene ved aktivt at tage håndom problemet med underfinansiering,
AA. der henviser til, at EU og medlemsstaterne yder bistand i størrelsesordenen ca. 1,4 mia. euro pr. år til
vand og sanitære installationer i udviklingslandene, hvilket gør EU til den største bidragsyder i verden
på dette område, og der henviser til, at denne støtte skal bruges til at styrke den offentlige sektor, som
skal garantere adgang til vandforsyningen,
AB. der henviser til, at EU's vandinitiativ tager sigte på at øge den internationale indsats for at opnå millen-
niumudviklingsmålene og målene fra verdenstopmødet om bæredygtig udvikling for vand og sanitet,gennem strategiske regionale partnerskaber med alle interessenter —regeringer, civilsamfundet, lokale
myndigheder og den private sektor,
1. gentager, at universel, ikkediskriminerende adgang til vand er en ret; mener endvidere, at udviklings-
og fattigdomsbekæmpelsespolitikker og -strategier bør tage højde for menneskers livsvigtige behov forvand, navnlig de dårligst stillede grupper, samt behovet for at sikre, at vandressourcerne forvaltes på enretfærdig og bæredygtig måde i hele samfundets interesse;
2. opfordrer AVS-landene til at indføre landbrugspolitikker og -strategier, som fremmer vandingsmetoder,
der skaber store vandbesparelser, og fokusere på kontrollen med vand med henblik på at opnå bære-
dygtig fødevaresikkerhed;
3. anbefaler, at AVS-staterne indfører nye vandproduktions- og vandforbrugsmetoder baseret på bære-
dygtig integreret vandressourceforvaltning, idet der tages højde for den socioøkonomiske dimensionved vand og sættes fokus på økologisk landbrug baseret på mobilisering af egne ressourcer, fremme afhensigtsmæssige teknologier og inddragelse af alle berørte parter;
4. opfordrer EU til at rette særlig opmærksomhed på de AVS-lande, der er hårdt ramt af vandmangel og
dermed forbundne fænomener tørke og hungersnød, ved at øge støtten dertil;
5. erkender, at privatisering af vandforsyningen i udviklingslandene fortsat er et yderst følsomt og kontro-
versielt emne, der bør behandles derefter; opfordrer til, at der føres en politik for privatisering afvandressourceforvaltningen og liberaliseringen af offentlige tjenester i AVS-landene for at håndtere
spørgsmålet om social ansvarlighed, og at det er en betingelse, at vandforsyningen og de sanitære
installationer er økonomisk overkommelige og har større kapacitet, især til fordel for de fattigste, samtat der tages højde for princippet om, at universel, ikkediskriminerende brug af vand bør betragtes somen ret;
6. kræver, at det internationale pres på udviklingslandene for at liberalisere deres vandindustrier indstilles
i forhandlingerne i de bilaterale og multilaterale fora og gennem de internationale finansielle instituti-
oner, idet dette underminerer deres offentlige tjenester på området;
7. minder om, at selv om vand og sanitære installationer er tværgående emner, er de endnu ikke blevet
integreret i udviklingstiltag inden for andre tilknyttede sektorer som f.eks. landbryg, industri, sundhed,uddannelse, skovbrug og miljø;
8. konstaterer, at vandressourcerne svinder på grund af klimaforandringer; minder om, at en dynamisk
bæredygtig forvaltning af vandøkosystemer er afgørende for forebyggelse og mindskelse af klimaforan-
dringernes negative indvirkning;30.12.2006 C 330/34 Den Europæiske Unions Tidende DA
9. minder om, at det er afgørende, at der skabes øget kendskab til bæredygtige forvaltningspraksisser af
hensyn til de fremtidige generationers vandforsyningssikkerhed, en øget fødevaresikkerhed og enforbedring af befolkningen hygiejneadfærd og adfærd på det sanitære område;
10. opfordrer til en integreret forvaltning af vandressourcer, hvor der tages hensyn til alle legitime anven-
delsesområder og krav med vægt på integrering af areal- og vandanvendelse, opstrøms- og nedstrøms-
områder, og i kystzoneforvaltning og overflade- og grundvandsforvaltning;
11. anerkender, at køn og kultur spille en rolle i forbindelse med udviklingen inden for vand og sanitære
installationer; minder om, at alle strategier og løsninger skal tilpasses lokale kulturer og kønsroller;
12. minder om, at bæredygtig adgang til vand og vandforvaltning i udviklingslandene afhænger af stærk
politisk vilje, gennemsigtighed og brugernes ejendomsret til ressourcerne;
13. minder om betydningen af at udvikle en ansvarlig vandadfærd hos brugerne, hvilket indebærer et skift
fra en udbudsstyret tilgang til en efterspørgselsstyret tilgang til vandforvaltning;
14. mener, at de offentlige myndigheder bør bevare kontrollen over vandforvaltningen, give alle adgang og
anvende afgiftsstrukturer, der er gennemsigtige for offentligheden;
15. mener, at de finansielle ressourcer, der er indsamlet i forbindelse med initiativet til fordel for de stærkt
gældstyngede fattige lande, bør bidrage til at støtte de vigtige sektorer inden for vand og sanitære
installationer, uddannelse og sundhed;
16. tilskynder EU og AVS-landene til at indføre innovative finansieringsinstrumenter såsom lokale, natio-
nale, regionale og kontinentale fonde til støtte for vandpolitikken og de eksisterende offentlige ogprivate finansieringsinstrumenter;
17. opfordrer EU til at fortsætte sine bestræbelser på at sikre bæredygtig adgang til vand i AVS-landene
med henblik på at give kontrollen over vand en høj strategisk prioritet, således at AVS-landene kanreducere den strukturelle sårbarhed i de lande, der er hårdest ramt;
18. kræver, at de potentielle muligheder i EU-AVS-samarbejdet styrkes på vandforsyningsområdet og det
sanitære område; kræver, at AVS-landene i højere grad prioriterer vand og sanitære installationer i
deres strategier og planer for udvikling, samt EU koordinerer sin indsats gennem ordninger som EU's
vandinitiativ, AVS-EU-vandfaciliteten og Kommissionens og medlemsstaternes programmer for udvik-lingsbistand;
19. opfordrer EU til at støtte forskning i vandposter og i udtørring af floder i lavtliggende områder, som
kan føre til, at der opstår sumpe og fordampning af op til 50 % af vandressourcerne, jodmangel hos
fiskebestanden i floderne og derefter hos befolkningen, især børn;
20. anmoder Kommissionen om at foretage en vurdering og en evaluering af AVS-EU-vandfaciliteten og de
projekter, den har finansieret, med henblik på at fastslå, hvorvidt der bør afsættes særlige midler tilyderligere initiativer på dette område som led i den 10. EUF;
21. anerkender behovet for en væsentlig stigning i de økonomiske ressourcer til fornyelse af infrastrukturen
og vedligeholdelse og forvaltning af de eksisterende vandfaciliteter og sanitære faciliteter med henblik
på at forbedre vandforsyningstjenesterne og i højere grad inddrage den store del af befolkningen, som
ikke kan betale høje vandforsyningspriser;
22. minder om, at de vigtigste mål med EU's vandinitiativ er at styrke den politiske indsats på vandforsy-
nings- og sanitetsområdet og at effektivisere vandforvaltningen gennem dialog med alle de berørteaktører, herunder civilsamfundet og den offentlige og den private sektor, ved at fremme en politik, der
er styret af efterspørgslen, og gennem en koordinering af donorernes bidrag; opfordrer medlemssta-
terne og Kommissionen til at øge deres støtte og engagement med henblik på at nå disse mål;30.12.2006 C 330/35 Den Europæiske Unions Tidende DA
23. opfordrer til en institutionel styrkelse og kapacitetsopbygning med henblik på at forbedre vandressour-
ceforvaltningen og bekæmpelse af korruption gennem juridiske og politiske reformer, udvikling af demenneskelige ressourcer, uddannelse og netværkssamarbejde;
24. opfordrer de AVS-lande, der anvender samme afvandingsområde til at forbedre koordinationspolitik-
kerne, tiltagene og strategierne for vandressourcestyring, navnlig ved at etablere og/eller opbygge kapa-citeten hos de regionale organisationer med ansvar for vandpolitikken, med henblik på at sikremægling i uoverensstemmelser om vandanvendelse og fremme udviklingen af en kultur, hvor mandeler fælles aktiver, og støtte til mere ansvarlig forvaltning af disse aktiver; opfordrer regeringerne i EU'smedlemsstater og det internationale samfund til at støtte AVS-landenes bestræbelser i denne forbin-
delse;
25. opfordrer til en omfattende dialog mellem forskellige vandforbrugere på lokalt, nationalt og grænse-
overskridende plan med henblik på at udvikle en effektiv tværsektoriel planlægning, sikre en hensigts-mæssig forvaltning af reservoirer, udvikle en database om bilaterale vandprojekter, fremme langsigtet
institutionel twinning og samarbejdet mellem videregående uddannelsesinstitutioner, udveksle lokal
viden, bevare økosystemer;
26. pålægger sine formænd at sende denne beslutning til AVS-EU-Ministerrådet, Europa-Kommissionen,
FN's Generalsekretær, Den Afrikanske Union samt alle organisationer med ansvar for vandforvaltning.
BESLUTNING (1)
om undersøgelse af forhandlingerne om økonomiske partnerskabsaftaler (ØPA'er)
Den Blandede Parlamentariske Forsamling AVS-EU,
— forsamlet i Bridgetown (Barbados) den 20.-23. november 2006,
— der henviser til forretningsordenens artikel 17, stk. 2,
— der henviser til sin beslutning af 21. marts 2002 vedtaget i Cape Town (Sydafrika) (2),
— der henviser til artikel 37, stk. 1, i Cotonou-aftalen, hvori det anføres, at økonomiske partnerskabsaf-
taler forhandles »i forberedelsesperioden med udløb senest den 31. december 2007«,
— der henviser til erklæringen fra Den Afrikanske Unions medlemsstaters handelsministre vedtaget i
Nairobi (Kenya) den 14. april 2006,
— der henviser til Europa-Parlamentets beslutning af 23. marts 2006 om de økonomiske partnerskabsaf-
talers indvirkning på udviklingen (3),
— der henviser til den almindelige overenskomst om told og udenrigshandel (GATT) og navnlig aftalens
artikel XXIV,
— der henviser til beslutningerne, afgørelserne og erklæringerne vedtaget af AVS-ministerrådet på det
83. møde afholdt i Port Moresby den 28.-31. maj 2006, navnlig beslutning nr. 2 om økonomiske part-nerskabsaftaler,
A. der henviser til, at det er nødvendigt at gennemføre en kritisk evaluering af ØPA,B. bemærker, at forhandlingerne om ØPA'er i de fleste regioner er så godt som kørt fast pga. uenighed
om, hvad der forstås ved »udviklingsdimensionen«, som bør være i centrum for drøftelserne omØPA'er,
C. der henviser til, at den europæiske side indtil videre har afgivet faste og specifikke løfter om finansie-
ring af udviklingsdimensionen,30.12.2006 C 330/36 Den Europæiske Unions Tidende DA
(1) Vedtaget af Den Blandede Parlamentariske Forsamling den 23. november 2006 i Bridgetown (Barbados).
(2) AVS-EU/3397/02/endel.
(3) P6_TA(2006)0113 (2005/2162(INI)).